**Javno savjetovanje o Nacrtu Odluke o osnivanju**

**Javne ustanove**

**„Centar za umjetnost, kulturu i mlade“**

Zbog potrebe osnivanja nove javne ustanove, Grad Zadar, kao osnivač, mora donijeti akt o osnivanju. Jedinica lokane samouprave ustanovu osniva odlukom.

Godine 2018. Grad Zadar započeo je s provedbom projekta rekonstrukcije tzv. Centra za mlade i izrade novog urbanističkog rješenja prostora bivše vojarne Stjepana Radića u Zadru. Projekt je sufinanciran iz Poziva na dostavu projektnog prijedloga u postupku izravne dodjele bespovratnih sredstava za strateški projekt u okviru Specifičnog cilja 6e2: Obnova brownfield lokacija (bivša vojna i/ili industrijska područja) unutar ITU, iz Operativnog programa Konkurentnost i kohezija 2014.-2020.

Novouređeni prostori prilagođeni su potrebama civilnog društva, udrugama s područja kulture i tehničke kulture. Uređenjem su dobiveni višefunkcionalni prostori; prostori za radionice, vježbaonice, dvorane za predavanja; velika polivalentna dvorana za koncerte, projekcije i razne druge izvedbene aktivnosti; dvorane za ples, kazalište, caffe bar; prostori za urede; prostori za tzv. coworking itd.

Javna ustanova „Centar za suvremenu umjetnost, kulturu i mlade“ bit će u mogućnosti ulaziti u međunarodne projekte financirane iz različitih međunarodnih fondova, povezivati se s drugim ustanovama i organizacijama na razvoju programa i realizirati programe putem suradničkih projekata, platformi i mreža te tako dodatno doprinijeti programskoj i financijskoj stabilnosti. Ključni razlog za osnivanje ove ustanove jest ojačavanje kapaciteta na području kulture mladih i za mlade te ojačavanje suradnje javnog i civilnog sektora, koji se bave kulturom za mlade te pružanje prostorne, projektne i programske „platforme“ za razvoj iste. Stoga, predlaže se osnivanje Javne ustanove „Centar za suvremenu umjetnost, kulturu i mlade“.

Slijedom navedenoga, potrebno je provesti javno savjetovanje o Nacrtu Odluke o osnivanju Javne ustanove „Centar za suvremenu umjetnost, kulturu i mlade“.

|  |
| --- |
| **Rok za očitovanje zainteresirane javnosti je zaključno s danom 12. kolovoza 2022. godine.** |
| Adresa e-pošte na koju se šalju očitovanja zainteresirane javnosti:**kultura@grad-zadar.hr****.**  |